Puutarhaeloa: Varattu – Reserved – 我订了椅子
Vuoden pisintä päivää juhlistan istahtamalla puutarhapenkkiin. Aivan uuteen sellaiseen. Minulle uuteen; joku toinen oli sen jo vienyt vanhan tavaran liikkeeseen löydettäväkseni.
Rautaa, musta, romanttinen, lujatekoinen ja tukeva. Voiko parempaa puutarhakalustetta löytää? Tuskin maltoin odottaa viikonloppua, että saamme sen autolla kuljetettua kotiin. Täytyy myöntää, ettei se ole oikeasti vanha, vaan noita tekovanhoja mööpeleitä.
Siinä on hyvä istua hengähtämään, istua vaikka koko juhannus, jos siltä tuntuu. Vetää sieraimiinsa hunajaista köynnöshortensian tuoksuvanaa, unohtua ajatuksiinsa. Seurata, miten pionin kukat vähitellen aukeavat, miten tuuli liikuttaa ukkolaukan kypsyviä siemeniä.
Juhannukseksi sentään hinkkaan maalarinteipin palasta jääneen liiman pois penkin selkänojalta. Vai jättäisinkö varaukseni näkyviin loppukesäksi. Lomakin kohta alkaa. Tuntuu, että voisin istuksia penkilläni koko kesän.
Few weeks ago I found a beautiful garden bench of iron. Black colour, romantic decoration; someone had left it to a second hand shop. I could sit on that bench the whole summer. Smell odours of peonies, feel gentle wind.
For the Midsummer I will clean the glue left from reserved label. Or should I leave it; RESERVED (VARATTU).
一些星期前我找到了两个人椅子。要坐每个夏天。要香花香，要看刮风， 要休一点儿。
中夏来，我应该洗胶在椅子。胶从标告诉，我订了椅子。可能要保持写下订了(VARATTU)。
Tunnisteet: Allium aflatunense, Edulis superba, kirppari, pioni, puutarhakaluste, ukkolaukka, vanhan tavaran liike
Between 21.6.2016 21.24
Kaunis penkki. Oli sitten vanha tai uusvanha, niin ehdottomasti kotiinkantamisen väärti.
Riitta Jylhä 22.6.2016 16.24
Samaa mieltä. Sitä yrittää olla aitojen tuotteiden asialla ja välttää kantamasta mukavanhaa krääsää kotiin. Tästä olen joka tapauksessa hyvin tyytyväinen.
Puutarhamyyrä 21.6.2016 21.42
Hieno penkki ja varmasti luulisi olevan myös kestävä;)
Riitta Jylhä 22.6.2016 16.26
Penkin kestävyys tulee varmasti testattua lähipäivinä. Sen verran jo koeistuin, että ei huoju eikä nitku.
Saila 21.6.2016 21.55
Hyvähän se on pitää penkki varattuna, ettei vieraat ja naapurit käy siinä istuksimaan ;-) Aivan ihana penkki ja oikeaa levähdyspaikkojen aatelia. Silmäkin siinä lepää!
Riitta Jylhä 22.6.2016 16.30
Eihän sitä tiedä, tässä tienposkessa kun ollaan. Vaan on penkillä tilaa toisellekin.
Heti tuntui niin omalta ja natsasi mielikuvaani tuon paikan penkistä.
pioni 22.6.2016 20.05
Varattu-lapun voit hyvin pitää penkissä koko kesän:) Olipas muuten hyvä löytö!
Riitta Jylhä 24.6.2016 10.11
Tykkään oikein kovasti. Pihassa pitää olla erilaisia istuskelupaikkoja. Toivottavasti pysyy hyväkuntoisena pitkään.
Sirpa 22.6.2016 20.42
Oi, miten hieno penkki! Mielellään tuossa istuu ja nauttii kahvikupposen jos toisenkin...
Riitta Jylhä 24.6.2016 10.13
Kiitos, Sirpa! Kaffet on juotu, ja mehut, ja syöty jäätelöt. Taisi tulla lempipaikka.
Kati 100%outdoor 25.6.2016 15.47
Aivan ihana! Mieletön löytö. Mä nautin jostain syystä enemmän käytetyn aarteen löytämisestä kuin uudesta.
Riitta Jylhä 26.6.2016 13.30
Kiitos, Kati! Vanhassa on usein taustalla jokin tarina, tai sen voi mielessään kuvitella.
Aliina 25.6.2016 19.45
Hienon löydön olet tehnyt! Ja upean värinen pioni!
Riitta Jylhä 26.6.2016 13.45
Kiitos Aliina. Juhannus on kyllä mennyt penkillä istuksiessa.
Pioni on vanhaa Edulis Superbaa, taimet 50-60-luvulta. Se tuoksuu aika voimakkaasti.
Sametti Hortensia 29.6.2016 9.19
Ihana penkki, kiva kun löysit latautumispaikaksi itsellesi :) Kaunis kuin mikä.
Riitta Jylhä 29.6.2016 20.19
Kiitos Sametti Hortensia. Vielä kaksi aamuherätystä ja sitten alkaa loma. Alkaa olla valmista naista ladattavaksi.
Sarin kotona 1.7.2016 10.53
Upea penkki! Hieno löytö!
Riitta Jylhä 1.7.2016 13.06
Ja tervetuloa lukijaksi! Kävin pikaisella visiitillä blogissasi. Ihanalla luontokävelyllä olet käynyt. Nyt minäkin viimein pääsen; loma alkoi.
Mukavaa viikon loppua.